Public procurement notice: Contract Notice
Published: 2019-09-20
Buyer: Δημόσια Επιχείρηση Ηλεκτρισμού Α.Ε. - Δ.Υ.Π.
Country: GR
Contract type: Services
Procedure: Open procedure
CPV classification: 72260000: Software-related services
Estimated value: 1135343.75 EUR
Submission deadline: 2019-10-24
Award criteria: Lowest price

Technical requirements: Ο ανάδοχος αναλαμβάνει την υποχρέωση να προβεί στην έγκαιρη, έντεχνη άρτια οικονομική και ασφαλή εκτέλεση τής παροχής υπηρεσιών συντήρησης (enterprise support) των αδειών χρήσης του λογισμικού SAP της Δ.Ε.Η. Α.Ε., για χρονικό διάστημα ενός (1) έτους, με έναρξη την 1.9.2019.
Τα τεύχη της διακήρυξης διατίθενται δωρεάν, μόνο ηλεκτρονικά, μέσω της επίσημης ιστοσελίδας (site) της Επιχείρησης: https://eprocurement.dei.gr - ΔΥΠ 52119062, όπου και θα παραμείνουν αναρτημένα, μέχρι και δέκα (10) ημέρες πριν από τη λήξη της προθεσμίας υποβολής των προσφορών.
Στον ηλεκτρονικό, ανοικτό διαγωνισμό θα μπορούν να συμμετάσχουν όλοι οι ενδιαφερόμενοι οικονομικοί φορείς (φυσικά ή νομικά πρόσωπα ή συμπράξεις αυτών), οι οποίοι πρέπει να έχουν τη δυνατότητα να παράσχουν στη Δ.Ε.Η. Α.Ε. το σύνολο των υπηρεσιών, σύμφωνα με τους όρους και τις απαιτήσεις τής διακήρυξης.
Ο προσφέρων, εφόσον δεν είναι ο κατασκευαστής οίκος του λογισμικού SAP, θα διαθέτει ο ίδιος ή σε περίπτωση σύμπραξης / ένωσης φυσικών ή νομικών προσώπων τουλάχιστον 1 μέλος αυτής, βεβαίωση τού κατασκευαστή ότι του παραχωρεί το δικαίωμα να συντηρεί τις συγκεκριμένες άδειες χρήσης, και ότι θα του παράσχει την αναγκαία υποστήριξη, κατά την ετήσια περίοδο συντήρησης, χωρίς επιπλέον κόστος για τη Δ.Ε.Η. Α.Ε..
Οι διαγωνιζόμενοι μαζί με την προσφορά τους πρέπει να υποβάλουν εγγυητική επιστολή συμμετοχής στον διαγωνισμό, για το ποσό των 22 707,00 EUR. Κατά την υπογραφή της σύμβασης, ο υποψήφιος ανάδοχος θα πρέπει να αντικαταστήσει την πιο πάνω εγγύηση με εγγυητική επιστολή καλής εκτέλεσης, ποσού ίσου με 5 % τού συμβατικού τιμήματος.
Στην περίπτωση που προσφέρων είναι σύμπραξη / ένωση φυσικών ή/και νομικών προσώπων, η κατακύρωση της σύμβασης θα γίνει στο όνομα όλων των μελών της σύμπραξης / ένωσης.
Στην περίπτωση που η προσφέρουσα σύμπραξη / ένωση είναι όμιλος επιχειρήσεων (άτυπη σύμπραξη / ένωση προσώπων, χωρίς φορολογική και νομική υπόσταση), η προσφορά πρέπει να είναι διαμορφωμένη κατά τρόπο, ώστε να εξασφαλίζεται η χωριστή τιμολόγηση από τα μέλη του ομίλου, σύμφωνα με την ελληνική φορολογική νομοθεσία και πρακτική. Στην αντίθετη περίπτωση, όπου η προσφορά δεν πληροί την ανωτέρω προϋπόθεση, εφόσον ο προσφέρων επιλεγεί ως ανάδοχος, υποχρεούται πριν την υπογραφή της σύμβασης να περιβληθεί νομικού / φορολογικού τύπου, που θα επιτρέπει την από κοινού τιμολόγηση.
Ο ηλεκτρονικός διαγωνισμός θα πραγματοποιηθεί για λογαριασμό της Δ.Ε.Η. Α.Ε., με χρήση της πλατφόρμας του συστήματος ηλεκτρονικών διαγωνισμών «tenderONE», της εταιρείας cosmoONE.
Απαραίτητη προϋπόθεση, για την εξασφάλιση τής δυνατότητας συμμετοχής των ενδιαφερόμενων οικονομικών φορέων, είναι η εγγραφή τους στο σύστημα. Κατόπιν επιτυχούς εγγραφής, θα τους δοθούν οι κωδικοί πρόσβασης στο σύστημα, που είναι απαραίτητοι για τη σύνδεσή τους και για την υποβολή τής προσφοράς τους. Για την υποβολή προσφοράς στον διαγωνισμό, οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή (qualified digital signature)· σε περίπτωση φυσικού προσώπου του ιδίου και σε περίπτωση νομικού προσώπου του / των νομίμου/-ων εκπροσώπου/-ων του, η οποία να έχει εκδοθεί από παροχέα υπηρεσιών πιστοποίησης (qualified certificate services).
Για τις διαφορές που αναφύονται καθ’ όλα τα στάδια της διαγωνιστικής διαδικασίας, μεταξύ της Δ.Ε.Η. ως αναθέτοντος φορέα και των οικονομικών φορέων, ισχύουν οι διαδικασίες που αναφέρονται στις διατάξεις του Βιβλίου IV του ν. 4412/2016 και του Κανονισμού Εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών (Π.Δ. 39/ΦΕΚ Α’ 64/4.5.2017), όπως εκάστοτε ισχύουν.


Award value: 1135343.75